stanford-oval/wikipedia huggingface dataset:
มิสแกรนด์ไทยแลนด์ 2017
แหล่งข้อมูลอื่น

เว็บไซต์อย่างเป็นทางการ
เฟซบุ๊คมิสแกรนด์ไทยแลนด์
| ด ค กมิสแกรนด์ไทยแลนด์ |
| --- | --- |
 2013  2014  2015  2016  2017  2018  2019 
 2020  2021  2022  2023  2024 
 ผู้ครองตำแหน่ง  รองชนะเลิศ  รางวัลพิเศษ  จังหวัด 
| ด ค กจังหวัดที่เข้าร่วมการประกวดมิสแกรนด์ไทยแลนด์ |
| --- | --- |
เมืองหลวง:  กรุงเทพมหานคร 
ภาคเหนือ:  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว 
ภาคตะวันตก:  กาญจนบุรี  ตาก  ประจวบคีรีขันธ์  เพชรบุรี  ราชบุรี 
ภาคใต้:  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี 
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
มูลนิธิเด็กบลูดราก้อน

| --- | --- |

ประเภท: องค์การพัฒนาเอกชน
ก่อตั้ง: พ.ศ. 2547, ประเทศออสเตรเลีย
ผู้ก่อตั้ง: Michael Brosowski 
สำนักงานใหญ่: ฮานอย ประเทศเวียดนาม
เว็บไซต์: BDCF official page
มูลนิธิเด็กบลูดราก้อน (อังกฤษ: Blue Dragon Children's Foundation) เป็นองค์การพัฒนาเอกชน กองทุนการกุศลตั้งอยู่ในฮานอย ประเทศเวียดนาม ภารกิจขององค์กรนี้คือช่วยให้เด็กหลุดพ้นจากวัฏจักรของความยากจน โดยเสนอให้มีโอกาสทางการศึกษาและสภาพความเป็นอยู่ที่ดีขึ้น นอกจากนี้ยังช่วยให้เด็กรอดพ้นจากสถานะแรงงานทาส, ให้เข้าถึงโปรแกรมฟื้นฟูสมรรถภาพผู้ติดยาเสพติด และได้ระดมทุนสำหรับพื้นที่ที่ได้รับความเสียหายจากพายุ โดยขยายขอบเขตการทำงานให้กว้างขึ้นอย่างทั่วถึง
ประวัติ

มูลนิธิแห่งนี้ได้ริเริ่มโดยครูชาวออสเตรเลียชื่อ ไมเคิล โบรโซสกี้ ซึ่งเขาได้เยี่ยมเยือนเวียดนามใน ค.ศ. 2002 เพื่อทำการสอนภาษาอังกฤษที่มหาวิทยาลัยฮานอย ในขณะเดียวกันเขาก็ได้พบกับเด็กเร่ร่อนเป็นจำนวนมาก
ในช่วงแรกไมเคิล พร้อมด้วยหนึ่งในนักเรียนภาษาของเขาชื่อ ฝั่ม สี จุง ได้นำเสนอการเรียนการสอนเด็กในวิชาคณิตศาสตร์, ภาษาอังกฤษ, โยคะและศิลปะ พวกเขายังได้ก่อตั้งทีมฟุตบอล "เรอัลเบติสเวียดนาม" ซึ่งต่อมาได้มีการสนับสนุนชื่อทีมในภาษาสเปนของพวกเขานี้ด้วย โดยมีแนวคิดในการส่งเสริมจิตสำนึกของน้ำใจนักกีฬาและการร่วมทีมในขณะทำการออกกำลังกาย ในเบื้องต้นมีเด็กชายสามคนที่หันมาให้ความสนใจต่อกีฬานี้
การดำเนินงานของมูลนิธิ

จุดมุ่งหมายหลักของบลูดราก้อนคือการรับเด็กเข้าโรงเรียนและให้พวกเขาได้รับโอกาสในการปรับปรุงถึงการว่าจ้างงานรวมถึงเป้าหมายในระยะยาว เพื่อให้บรรลุถึงจุดมุ่งหมายเหล่านี้ งานอื่นๆเป็นจำนวนมากจึงต่างได้รับการดำเนินการ สิ่งอำนวยความสะดวกต่างได้รับการเตรียมการ หรือซ่อมแซมตกแต่งอาคารที่อยู่ของพวกเขาหากสภาพความเป็นอยู่ยังไม่มีความเหมาะสม ค่าเล่าเรียนนอกโรงเรียนมีไว้เพื่อช่วยเหลือด้านการศึกษาเด็ก มีหนังสือและเครื่องเขียนไว้สำหรับผู้ที่ไม่สามารถจ่ายได้ด้วยตนเอง
การดูแลด้านการแพทย์จะทำการจ่ายสำหรับกรณีที่รุนแรงบางประการที่สามารถช่วยชีวิตหรือด้านวิถีความเป็นอยู่ของเด็ก จวบจนถึงปัจจุบัน มีสองรายการที่ทำการศัลกรรมใบหน้า (เนื้องอกบนใบหน้าหนึ่งราย กับริมฝีปากแหว่งหนึ่งราย) ซึ่งได้รับทุนหรือเงินบางส่วนจากบลูดราก้อน โดยทั้งสองต่างได้รับอนุญาตดำเนินการสำหรับเด็กผู้ตกทุกข์ได้ยากให้กลับไปรับการศึกษาที่ได้รับการยกเว้นในช่วงก่อนหน้าเนื่องด้วยเงื่อนไขทางการแพทย์ของพวกเขา ส่วนเด็กรายอื่นๆ อย่างกรณีที่ได้รับบาดเจ็บสาหัสจากแก๊งถืออาวุธอย่างมีดและมีดพร้า ต่างได้รับการพยาบาลฟื้นฟูสุขภาพด้วยความช่วยเหลือจากบลูดราก้อนเช่นกัน รวมถึงสามารถกลับไปใช้ชีวิตได้เกือบปกติดังเดิม
แหล่งข้อมูลอื่น

Project Dream - a backpacker writes about her experience of helping and meeting one of the street kids
CAND article about Ngoc, the boy who was knifed เก็บถาวร 2011-10-02 ที่ เวย์แบ็กแมชชีน (เวียดนาม)
Street kids in Vietnam - BDCF blog
Guardian Weekly article
BDCF official page
สุทัศน์ จันทร์แสงศรี

| สุทัศน์ จันทร์แสงศรีม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดเพชรบูรณ์
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
ก่อนหน้า: ณรงค์กร ชวาลสันตติ
ถัดไป: พิมพ์พร พรพฤฒิพันธุ์
 
ข้อมูลส่วนบุคคล
เกิด: 29 มีนาคม พ.ศ. 2500 (67 ปี)
พรรคการเมือง: ประชาธิปัตย์ (2550–2552)   ประชาภิวัฒน์ (2552–2554)   เพื่อไทย (2554–ปัจจุบัน)
คู่สมรส: สุมนา จันทร์แสงศรี

สุทัศน์ จันทร์แสงศรี (เกิด 29 มีนาคม พ.ศ. 2500) อดีตสมาชิกสภาผู้แทนราษฎรจังหวัดเพชรบูรณ์ เขต 1 สังกัดพรรคเพื่อไทย อดีตสมาชิกวุฒิสภา และอดีตหัวหน้าพรรคประชาภิวัฒน์
ประวัติ

สุทัศน์ จันทร์แสงศรี เกิดเมื่อวันที่ 29 มีนาคม พ.ศ. 2500 เป็นบุตรของนายฮุ้ยพงษ์ และนางโบหล่าน แซ่ห่าน มีพี่น้อง 4 คน  สำเร็จการศึกษาระดับปริญญาตรี วิทยาศาสตรบัณฑิต มหาวิทยาลัยขอนแก่น และปริญญาโทรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ สมรสกับนางสุมนา มีบุตร 4 คน
งานการเมือง

อดีตเคยเป็น ส.อบจ.เพชรบูรณ์ ปี พ.ศ. 2543 ได้รับเลือกเป็นสมาชิกวุฒิสภา ต่อมาปี พ.ศ. 2550 ลงสมัครเป็นสมาชิกสภาผู้แทนราษฎร ในนามพรรคประชาธิปัตย์ และได้รับการเลือกตั้ง แต่ภายหลังถูกคณะกรรมการการเลือกตั้งตัดสินให้ใบเหลือง เลือกตั้งใหม่ ปรากฏว่านายสุทัศน์พ่ายให้กับนายณรงค์กร ชวาลสันตติ จากพรรคพลังประชาชน
ปี พ.ศ. 2552 นายสุทัศน์ได้จดทะเบียนจัดตั้งและดำรงตำแหน่งหัวหน้าพรรคประชาภิวัฒน์ ซึ่งได้รับคำวิพาษ์วิจารณ์ว่าเป็นพรรคแนวร่วมของกลุ่มพันธมิตรประชาชนเพื่อประชาธิปไตย รวมถึง พล.ต.มนูญกฤต รูปขจร อาจลาออกจากพรรคประชาธิปัตย์มาร่วมด้วย แต่ที่สุดก็ไม่ได้เกิดขึ้น
ปี พ.ศ. 2554 นายสุทัศน์กลับปรากฏชื่อเป็นผู้สมัครสมาชิกสภาผู้แทนราษฎรจังหวัดเพชรบูรณ์ในนามพรรคเพื่อไทย และได้รับการเลือกตั้งในที่สุด โดยสามารถเอาชนะนายวิจิตร พรพฤฒิพันธุ์ อดีต ส.ส. จากพรรคชาติไทยพัฒนา
งานการเมือง > สมาชิกสภาผู้แทนราษฎร

สุทัศน์ จันทร์แสงศรี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเพชรบูรณ์ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายสุทัศน์ จันทร์แสงศรี เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสุทัศน์ จันทร์แสงศรี[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสุทัศน์ จันทร์แสงศรี), ศูนย์ข้อมูลนักการเมืองไทย
ราม นารายัณ

| ราม นารายัณ |
| --- | --- |
แสดงในรอยัลอัลเบิร์ตฮอลในปี 2009
ข้อมูลพื้นฐาน
เกิด: 25 ธันวาคม ค.ศ. 1927(1927-12-25)
เสียชีวิต: 9 พฤศจิกายน ค.ศ. 2024(2024-11-09) (96 ปี)
แนวเพลง: ดนตรีคลาสสิกฮินดูสถาน
เครื่องดนตรี: สารังคี
ช่วงปี: 1944–2013

เว็บไซต์: Pandit Ram Narayan
ราม นารายัณ (ฮินดี: राम नारायण; อังกฤษ: Ram Narayan; 25 ธันวาคม ค.ศ. 1927 – 9 พฤศจิกายน ค.ศ. 2024) เป็นบัณฑิต นักดนตรีชาวอินเดียที่มีชื่อเสียงจากการเล่นเครื่องดนตรีสารังคี ในฐานะนักดนตรีศิลปินเดี่ยวในคอนเสิร์ต ของดนตรีคลาสสิกฮินดูสถานและเป็นที่รู้จักในระดับนานาชาติผู้แรกในฐานะผู้เล่นเครื่องดนตรีสารังคี
ราม นารายัณเกิดที่เมืองอุทัยปุระ และเรียนการเล่นสารังคีตั้งแต่เล็ก เขาศึกษาการเล่นสารังคีและเป็นนักร้องและทำงานเป็นอาจารย์ด้านดนตรีและเป็นนักดนตรีเดินทางตั้งแต่เป็นวัยรุ่น เขาได้รับการว่าจ้างเป็นผู้ร้องตามให้กับกลุ่มนักร้องในสถานีวิทยุออลอินเดียเรดิโอ เมืองละฮอร์ ในปี ค.ศ. 1944 ต่อมาเขาย้ายไปเดลีหลังการแบ่งแยกอินเดียในปี ค.ศ. 1947 และเริ่มสนใจเรื่องการร้องร่วม หลังจากไม่ประสบความสำเร็จในบทร่วมนี้ เขาย้ายไปมุมไบทำงานด้านอุตสาหกรรมภาพยนตร์อินเดียในปี ค.ศ. 1949
และหลังจากไม่ประสบความสำเร็จในปี 1954 เขาก็เป็นศิลปินเดี่ยวในคอนเสิร์ตในปี 1956 และต่อมาหันหลังให้กับการร้อง เขาเริ่มบันทึกเพลงผลงานเดี่ยวและเริ่มออกทัวร์ในสหรัฐอเมริกาและยุโรปในช่วงคริสต์ทศวรรษ 1960 เขาสอนให้กับนักเรียนอินเดียและชาวต่างชาติ และแสดงบ่อยครั้งนอกอินเดีย ในช่วงคริสต์ทศวรรษ 2000 เขายังได้รับรางวัล Padma Vibhushan ในปี 2005
แหล่งข้อมูลอื่น

escort marmaris เก็บถาวร 2009-08-23 ที่ เวย์แบ็กแมชชีน
มูฮัมมัด อิกบาล

| มูฮัมมัด อิกบาล |
| --- | --- |

เกิด: 9 พฤศจิกายน พ.ศ. 2420 เซียลคอต ปัญจาบ บริติชอินเดีย (จังหวัดปัญจาบ ปากีสถานในปัจจุบัน)
เสียชีวิต: 21 เมษายน พ.ศ. 2481 ลาฮอร์ ปัญจาบ บริติชอินเดีย (จังหวัดปัญจาบ ปากีสถานในปัจจุบัน)
มีชื่อเสียงจาก: การเรียกร้องเอกราชจากอังกฤษ และแบ่งแยกประเทศปากีสถานออกจากอินเดีย
เซอร์มูฮัมมัด อิกบาล (อังกฤษ: Muhammad Iqbal) (9 พฤศจิกายน ค.ศ. 1877 - 21 เมษายน ค.ศ. 1938) มักเรียกว่า อัลลามา อิกบาล เป็นกวีและนักปรัญชาเกิดในเซียลคอต ซึ่งขณะนั้นอยู่ในแคว้นปัญจาบ บริติชอินเดีย ซึ่งปัจจุบันอยู่ในปากีสถาน อิกบาล ผู้เขียนบทกวีในภาษาอุรดูและภาษาเปอร์เซีย ถูกมองว่าเป็นหนึ่งในบุคคลที่เป็นสัญลักษณ์ (icon) ผู้ยิ่งใหญ่ที่สุดในสมัยใหม่
หลังศึกษาในอังกฤษและเยอรมนี อิกบาลได้ทำงานด้านกฎหมาย แต่ยังมุ่งสนใจงานเขียนผลงานเชิงวิชาการว่าด้วยการเมือง เศรษฐศาสตร์ ประวัติศาสตร์ ปรัชญาและศาสนาเป็นหลัก ผลงานที่ทำให้เขาเป็นที่รู้จักกันมากที่สุดเป็นงานด้านบทกวี
อิกบาลเป็นผู้เสนอการฟื้นฟูอารยธรรมอิสลามทั่วโลกอย่างแข็งขัน แต่โดยเฉพาะยอ่างยิ่งในอินเดีย เขาเป็นหนึ่งในผู้นำที่โดดเด่นของสันนิบาติมุสลิมทั่วอินเดีย (All-India Muslim League) และสนับสนุนการสถาปนา "รัฐในทางตะวันตกเฉียงเหนือของอินเดียสำหรับมุสลิมชาวอินเดีย" ในการปราศรัยประธานาธิบดีใน ค.ศ. 1930 แนวคิดดังกล่าวได้ชื่อว่า ทฤษฎีสองชาติ วันคล้ายวันเกิดของเขา ซึ่งตรงกับวันที่ 9 พฤศจิกายน เป็นวันหยุดในปากีสถาน
ชีวิตวัยเด็ก

อิกบาลเกิดเมื่อ 9 พฤศจิกายน พ.ศ. 2420 ที่แคว้นกัษมีระ บิดาชื่อเชค นูรมุฮัมมัด อาชีพช่างตัดเสื้อ กับมารดาชื่ออิมามบีบี ต้นตระกูลเดิมเป็นพราหมณ์ แล้วเปลี่ยนมานับถือศาสนาอิสลามภายหลัง ในวัยเด็กเติบโตมาในครอบครัวที่นับถือศาสนาอิสลามอย่างเคร่งครัด ได้เรียนทั้งภาษาเปอร์เซียและภาษาอังกฤษ
เมื่อเรียนจบหลักสูตรพื้นฐานได้รับทุนเข้าศึกษาต่อในวิทยาลัยมิชชันนารีของชาวสกอตแลนด์ จน พ.ศ. 2448 ได้เดินทางสู่ยุโรป และเข้าศึกษาที่มหาวิทยาลัยเคมบริดจ์ และเรียนต่อจนจบปริญญาเอกที่เมืองมิวนิก หลังจากเรียนจบ ท่านได้เดินทางกลับสู่บ้านเกิด
ผลงาน

อิกบาลเป็นผู้มีความสามารถทางด้านภาษา เรียนภาษาเยอรมันจนกระทั่งอ่านออกเขียนได้ภายใน 2 เดือน เขียนบทกวีด้วยภาษาอูรดู และเขียนหนังสือที่มีชื่อเสียงด้วยภาษาเปอร์เซียอีกหลายเล่ม
ทางด้านการเมือง พ.ศ. 2457 ได้รับการแต่งตั้งเป็นสมาชิกสภานิติบัญญัติของรัฐปัญจาบ พ.ศ. 2474 เป็นคณะผู้แทนชาวมุสลิมไปร่วมประชุมที่ลอนดอนซึ่งเป็นจุดเริ่มต้นของการต่อสู้เพื่อแยกปากีสถานออกจากอินเดีย อิกบาลได้ทุ่มเทการทำงานเพื่อแยกปากีสถาน จนสุขภาพทรุดโทรมและเสียชีวิตเมื่อ 21 เมษายน พ.ศ. 2481 ก่อนที่ฝันของท่านจะเป็นจริงถึง 10 ปี
สุสาน

สุสานของอิกบาลตั้งอยู่ทางด้านหน้าของมัสยิดบัดชาฮี ก่อด้วยหินอ่อนอย่างงดงาม มีชาวปากีสถานเข้าไปเคารพศพของท่านไม่ขาด ในฐานะกวี และผู้ต่อสู้เพื่อประเทศปากีสถาน
เมกเลิฟ, นอตวอร์

เมกเลิฟ, นอตวอร์ (อังกฤษ: Make love, not war) เป็นสโลแกนต้านสงคราม วลีนี้ เริ่มใช้ในช่วงการเคลื่อนไหวโต้กลับทางวัฒนธรรม (counterculture) ช่วงทศวรรษ 1960 โดยส่วนใหญ่ใช้เพื่อต่อต้านสงครามเวียดนาม
มูลนิธิการศึกษาเจมส์แรนดี

| --- | --- |

ผู้ก่อตั้ง: เจมส์ แรนดี
ประเภท: 501 (c) (3)
ทะเบียนเลขที่: 65-0649443
ก่อตั้ง: พ.ศ. 2539
สถานที่: เมือง Falls Church รัฐเวอร์จิเนีย
บุคคลสำคัญ: เจมส์ แรนดี, ประธานกรรมการ, กรรมการ
พันธกิจ: เพื่อสนับสนุนการคิดวิเคราะห์ และตรวจสอบเรื่องเหนือธรรมชาติ
รายได้: US $887,595 ในปี ค.ศ. 2013      US $1,293,878 ในปี 2012      US $1,564,266 ในปี 2011       US $852,445 ในปี 2009
อาสาสมัคร: 50
พนักงาน: 2
คำขวัญ: แหล่งช่วยเหลือทางการศึกษาเรื่องเหนือธรรมชาติและวิทยาศาสตร์เทียม
เว็บไซต์: www.randi.org
มูลนิธิการศึกษาเจมส์แรนดี (อังกฤษ: James Randi Educational Foundation ตัวย่อ JREF) เป็นองค์การไม่แสวงหาผลกำไรที่ตั้งขึ้นในปี พ.ศ. 2539 โดยนักมายากลและนักวิมตินิยม นายเจมส์ แรนดี
ภารกิจของมูลนิธิรวมทั้งการให้การศึกษากับมวลชนและสื่อมวลชนถึงอันตรายในการยอมรับเรื่องที่ยังไม่ได้รับการพิสูจน์ และสนับสนุนการศึกษาเรื่องเหนือธรรมชาติภายใต้สภาวะการทดลองทางวิทยาศาสตร์ที่ควบคุม
ในเดือนกันยายน พ.ศ. 2558 มูลนิธิแจ้งว่าจะเปลี่ยนไปเป็นมูลนิธิที่ให้ทุน
มูลนิธิเป็นผู้จัดการรางวัลท้าทายเรื่องเหนือธรรมชาติล้านดอลลาร์สหรัฐ (One Million Dollar Paranormal Challenge) ซึ่งให้รางวัลแก่ใครก็ได้ที่สามารถแสดงความสามารถเหนือธรรมชาติหรือปาฏิหาริย์ ภายใต้กฏเกณฑ์การทดสอบทางวิทยาศาสตร์ที่ตกลงกันได้
มูลนิธิยังมีทุนทนายความเพื่อช่วยเหลือบุคคลที่ถูกฟ้อง เนื่องจากการเข้าไปตรวจสอบหรือวิจารณ์บุคคลที่อ้างความสามารถเหนือธรรมชาติ
องค์กรได้รับทุนสนับสนุนจากสมาชิก จากเงินบริจาค และจากงานประชุม แต่ว่าจะไม่รับเงินบริจาคหรือสมาชิกเพิ่มขึ้นหลังปี 2558
เว็บไซต์ของมูลนิธิ (randi.org) มีบล็อก "ประจำวัน" ที่เรียกว่า Swift ซึ่งเผยแพร่ข้อมูลและข่าวล่าสุดของมูลนิธิ และการแฉบุคคลที่อ้างอำนาจเหนือธรรมชาติ
ดูเพิ่ม

รายการรางวัลเพื่อหลักฐานเรื่องเหนือธรรมชาติ
เชิงอรรถและอ้างอิง

↑  "Income Tax Form 990: Return of Organization Exempt From Income Tax 2013" (PDF). GuideStar.
1 2  "Income Tax Form 990: Return of Organization Exempt From Income Tax 2012" (PDF). GuideStar.
↑  "2009 Form 990" (pdf). GuideStar. สืบค้นเมื่อ 2011-09-11.
↑  "JREF Status". James Randi Educational Foundation. JREF. สืบค้นเมื่อ 2015-09-03.
↑  "Prove Your Supernatural Power and Get Rich". Skeptoid.com. 2013-07-23. สืบค้นเมื่อ 2014-01-04.
↑  "JREF Swift Blog". สืบค้นเมื่อ 2014-01-04.
แหล่งข้อมูลอื่น

Christopher, Milbourne (1975). "Mediums, Mystics, & the Occult". Thomas Y. Crowell Co. ISBN 0-690-00476-1. {{cite journal}}: Cite journal ต้องการ |journal= (help); |ref=harv ไม่ถูกต้อง (help)
Polidoro, Massimo (2003). "Secrets of the Psychics: Investigating Paranormal Claims". Prometheus Books. ISBN 1-59102-086-7. {{cite journal}}: Cite journal ต้องการ |journal= (help); |ref=harv ไม่ถูกต้อง (help)
Randi, James (1982). "Flim-Flam!". Prometheus Books. ISBN 0-87975-198-3. {{cite journal}}: Cite journal ต้องการ |journal= (help); |ref=harv ไม่ถูกต้อง (help)
เว็บข้อมูล

เว็บไซต์ทางการ
The Amaz!ng Meeting — Information on past and upcoming Amaz!ng Meetings and Amaz!ng Adventures
Videos from The Amaz!ng Meeting on Youtube
Videos from The Amaz!ng meeting on Vimeo
The One Million Dollar Paranormal Challenge — Official website
เมกอเมริกาเกรตอะเกน

ดอนัลด์ ทรัมป์ สวมหมวกที่ปักคำว่าเมกอเมริกาเกรตอะเกนในปี ค.ศ. 2016
"เมก•อเมริกา•เกรต•อะเกน" (อังกฤษ: Make America Great Again) แปลเป็นภาษาไทยว่า "ทำให้อเมริกากลับมายิ่งใหญ่อีกครั้ง" เป็นคำขวัญของการรณรงค์หาเสียงที่ใช้ในการเมืองของสหรัฐอเมริกา คำขวัญนี้มีบทบาทสำคัญอย่างมากในช่วงการรณรงค์หาเสียงของดอนัลด์ ทรัมป์ ซึ่งสร้างขึ้นมาในปี ค.ศ. 1979 ครั้งตอนที่สหรัฐอเมริกาประสบปัญหาความทุกข์ทรมานจากเศรษฐกิจที่เลวร้ายลง จากภาวะการชะงักงันทางเศรษฐกิจ คำขวัญนี้เริ่มใช้โดย โรนัลด์ เรแกน ในช่วงการรณรงค์หาเสียงเลือกตั้งปี ค.ศ. 1980
ทรัมป์ได้นำคำขวัญมาทำเป็นเครื่องหมายการค้าในปี ค.ศ. 2012 และใช้ในการรณรงค์หาเสียงเลือกตั้งของเขาในปี ค.ศ. 2016 โดยเฉพาะการสวมหมวกที่ปักคำว่าเมกอเมริกาเกรตอะเกน
แหล่งข้อมูลอื่น

Rawstory.com
Donald J. Trump for President
Reagan at the 1980 GOP convention
เมฆาสัญจร

"Cloud Atlas" เปลี่ยนทางมาที่นี่ บทความนี้เกี่ยวกับนวนิยาย สำหรับภาพยนตร์ที่ดัดแปลงจากนวนิยายเรื่องนี้ ดูที่ คลาวด์ แอตลาส หยุดโลกข้ามเวลา
เมฆาสัญจร (อังกฤษ: Cloud Atlas) เป็นหนังสือนวนิยายของผู้เขียนชาวอังกฤษเดวิด มิตเชลล์ ประกอบด้วยเรื่องย่อย 6 เรื่อง เล่าเรื่องกินเวลายาวนานตั้งแต่ยุคศตวรรษที่ 19 ไปจนถึงเรื่องราวหลังโลกล่มสลาย ได้รับรางวัล British Book Awards สาขานวนิยาย และรางวัลหนังสือแห่งปีของ Richard & Judy
เมฆดาวฤกษ์

ระวังสับสนกับ เนบิวลา หรือ เมฆโมเลกุล
เมฆดาวฤกษ์ M24
เมฆดาวฤกษ์ (อังกฤษ: star cloud) เป็นพื้นที่ภายในดาราจักรที่มีความหนาแน่นของดาวฤกษ์มาก เมฆดาวฤกษ์ไม่ใช่กระจุกดาวที่แท้จริง โดยทั่วไปไม่มีแรงดึงดูดระหว่างดาวฤกษ์ในนั้น ดาวฤกษ์ที่ประกอบกันเป็นเมฆดาวฤกษ์อาจไม่ได้อยู่ใกล้กันจริง ๆ แต่แค่อยู่ในแนวสายตาเดียวกันเมื่อมองจากโลก
เมฆดาวฤกษ์ที่รู้จักกันดีที่สุดคือวัตถุ M24 ในกลุ่มดาวคนยิงธนู
สนิท วรปัญญา

| สนิท วรปัญญาม> ป.ช., ม.ว.ม., ร.จ.พ. |
| --- | --- |

ประธานวุฒิสภา
ดำรงตำแหน่ง 1 สิงหาคม พ.ศ. 2543 – 13 มีนาคม พ.ศ. 2544
ก่อนหน้า: มีชัย ฤชุพันธุ์
ถัดไป: มนูญกฤต รูปขจร
 
ข้อมูลส่วนบุคคล
เกิด: 3 มิถุนายน พ.ศ. 2482 (85 ปี)
คู่สมรส: มณฑา (เชวงศักดิ์สงคราม) วรปัญญา

สนิท วรปัญญา (เกิด 3 มิถุนายน พ.ศ. 2482) อดีตอธิบดีกรมส่งเสริมการส่งออก อดีตสมาชิกวุฒิสภา จังหวัดลพบุรี และเป็นอดีตประธานวุฒิสภาคนแรกที่มาจากการเลือกตั้ง
ประวัติ

นายสนิท วรปัญญา เกิดเมื่อวันที่ 3 มิถุนายน พ.ศ. 2482 ที่ตำบลศรีเทพ อำเภอศรีเทพ จังหวัดเพชรบูรณ์ สมรสกับนางมณฑา เชวงศักดิ์สงคราม อดีตประธานผู้พิพากษาสมทบศาลเยาวชนและครอบครัว จังหวัดนนทบุรี บุตรีหลวงเชวงศักดิ์สงคราม มีบุตร 3 คน และเป็นน้องชายของนายนิยม วรปัญญา สมาชิกสภาผู้แทนราษฎรจังหวัดลพบุรี
นายสนิท เข้ารับการศึกษาในระดับประถมศึกษาที่โรงเรียนประจำตำบลศรีเทพ ระดับมัธยมศึกษาตอนต้นที่โรงเรียนมัธยมประจำอำเภอวิเชียรบุรี และโรงเรียนมัธยมประจำอำเภอโคกสำโรง ระดับมัธยมศึกษาตอนปลายที่โรงเรียนอำนวยศิลป์ ระดับปริญญาตรี ที่มหาวิทยาลัยธรรมศาสตร์ สาขาเศรษฐศาสตร์ ระดับปริญญาโทที่มหาวิทยาลัยวิสคอนซิน สหรัฐอเมริกา สาขาเศรษฐศาสตร์ และผ่านการศึกษาอบรมจากวิทยาลัยป้องกันราชอาณาจักร รุ่นที่ 30
การทำงาน

นายสนิท วรปัญญา เริ่มทำงานเป็นพนักงานโครงการของสภาพัฒนาเศรษฐกิจแห่งชาติ เมื่อปี พ.ศ. 2503 ต่อมาในปี พ.ศ. 2508 ได้เข้ารับราชการเป็นเศรษฐกร ประจำกรมวิเทศสหการ กระทรวงพัฒนาการแห่งชาติ จากนั้นอีก 2 ปี ได้โอนมารับราชการเป็นอาจารย์ประจำสถาบันบัณฑิตพัฒนบริหารศาสตร์ และปี พ.ศ. 2514 ได้โอนมาเป็นพนักงานรัฐวิสาหกิจ ในตำแหน่งหัวหน้ากองคลังสินค้า องค์การคลังสินค้า ต่อมาในปี พ.ศ. 2516 เข้ามารับราชการในสังกัดสำนักงานปลัดกระทรวงพาณิชย์ จนกระทั่งปี พ.ศ. 2522 ได้รับแต่งตั้งเป็นข้าราชการพลเรือนสามัญ ระดับ 9 ในตำแหน่งรองผู้อำนวยการสำนักงานประกันภัย และเป็นรองอธิบดีกรมการค้าภายใน
ในปี พ.ศ. 2529 ได้รับแต่งตั้งให้เป็นข้าราชการ ระดับ 10 เป็นที่ปรึกษาการพาณิชย์ สำนักงานปลัดกระทรวงพาณิชย์ และเป็นอธิบดีในปี พ.ศ. 2531 ในตำแหน่งอธิบดีกรมการค้าภายใน และเป็นอธิบดีกรมการประกันภัยในปีต่อมา กระทั่งปี พ.ศ. 2537 ได้รับแต่งตั้งเป็นรองปลัดกระทรวงพาณิชย์ และได้ทำหน้าที่รักษาการปลัดกระทรวงพาณิชย์ และตำแหน่งสุดท้ายในชีวิตราชการ คือ อธิบดีกรมส่งเสริมการส่งออก
หลังเกษียณอายุราชการ นายสนิท ได้เข้าสู่งานการเมืองโดยการสมัครรับเลือกตั้งเป็นสมาชิกวุฒิสภา ในการเลือกตั้งสมาชิกวุฒิสภาครั้งแรกในประเทศไทย เมื่อปี พ.ศ. 2543 และได้รับเลือกตั้งเป็นสมาชิกวุฒิสภา จังหวัดลพบุรี และได้รับเลือกตั้งให้เป็นประธานวุฒิสภา ซึ่งเป็นประธานวุฒิสภาคนแรกของไทยที่มาจากการเลือกตั้งทั่วไป
นายสนิท ถูกคณะกรรมการการเลือกตั้ง (กกต.) มีมติเป็นเอกฉันท์ให้ใบเหลือง ใน 6 ข้อหา คือ แจกเสื้อ แจกเงินให้กำนัน ผู้ใหญ่บ้าน และชาวบ้าน แจกเงินให้วัด สัญญาว่าจะให้ประปาหมู่บ้าน สัญญาว่าจะให้ดินลูกรังถมถนนทางเข้าหมู่บ้าน โฆษณาหาเสียง ส่งผลให้นายสนิท วรปัญญา สิ้นสมาชิกภาพการเป็นสมาชิกวุฒิสภา ทำให้พ้นจากตำแหน่งประธานวุฒิสภาด้วย ซึ่งนายสนิท ได้ลงสมัครรับเลือกตั้งอีกครั้ง แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
เมฆแมมมาตัส

เมฆแมมมาตัสบนเทือกเขาหิมาลัยเนปาล
เมฆแมมมาตัส (อังกฤษ: Mammatus cloud) เป็นรูปทรงคล้ายกับกระเป๋าที่เรียงเป็นรูปแบบเซลล์แขวนอยู่ใต้ฐานของเมฆแม่ โดยทั่วไปจะแขวนอยู่กับเมฆฝนคิวมูโลนิมบัส แม้ว่าสามารถอาจแขวนอยู่กับเมฆแม่อื่น ๆ ได้อีกด้วย ชื่อ mammatus มาจากภาษาละติน mamma (แปลว่า "เต้านม") ตาม WMO International Cloud Atlas ระบุไว้ว่า mamma เป็นคุณลักษณะเสริมของเมฆไม่ได้เป็นประเภทหรือรูปแบบอื่นๆ ของเมฆ เมฆแมมมาตัสถูกสร้างขึ้นโดยอากาศเย็นที่จมลงเพื่อสร้างกระเป๋าตรงกันข้ามกับปุยเมฆที่ลอยขึ้นผ่านการหมุนเวียนของอากาศอุ่น การก่อตัวเหล่านี้ถูกอธิบายครั้งแรกในปี พ.ศ. 2437 โดย William Clement Ley
เมซซานีน

เมซซานีน (อังกฤษ: mezzanine) อาจหมายถึง
ในทางสถาปัตยกรรมหมายถึง ชั้นลอย หมายถึงชั้นของอาคารที่มีโครงสร้างอยู่ระหว่างชั้นหลัก เช่น ชั้นล่าง ชั้นห้องโถง หรือหอประชุม บางครั้งมีลักษณะคล้ายกับระเบียง
ในโรงละคร เมซซานีนหมายถึงชั้นล่างสุดในโรงละคร
เดอะเมซซานีน (The Mezzanine) วรรณกรรมที่แต่งโดย นิโคลสัน เบเกอร์
เมซซานีน (อัลบั้ม) ผลงานของ แมสซีฟแอตแทก
เมซาบูกี

| --- | --- |

ประเภท: บริษัทเอกชน
อุตสาหกรรม: เครื่องขยายเสียง
ก่อตั้ง: เปตาลูมา แคลิฟอร์เนีย สหรัฐ (1969; 55 ปีที่แล้ว (1969))
ผู้ก่อตั้ง: แรนดัลล์ สมิท
สำนักงานใหญ่: Petaluma, California, United States
บุคลากรหลัก: แรนดัลล์ สมิท
ผลิตภัณฑ์: เครื่องขยายเสียง
เว็บไซต์: www.mesaboogie.com
เมซาบูกี (อังกฤษ: Mesa/Boogie หรือ Mesa Engineering) เป็นบริษัทอเมริกันในเปตาลูมา แคลิฟอร์เนีย ผู้ผลิตเครื่องขยายเสียงสำหรับกีตาร์และกีตาร์เบส เปิดให้บริการมาตั้งแต่ปี ค.ศ. 1969
เมซาเริ่มโดย แรนดัลล์ สมิท เป็นร้านซ่อมเล็ก ๆ ซึ่งดัดแปลงแอมป์กีตีาร์ของค่ายเฟนเดอร์ โดยเฉพาะอย่างยิ่ง เฟนเดอร์พรินซ์ตัน (Fender Princeton) การดัดแปลงของสมิท ทำให้แอมป์ขนาดเล็กมีอินพุตเสียงเกนที่ดังขึ้น ตลอดจนในการสร้างเสียงไฮเกน (high-gain) โทนเสียงแตกกีตาร์ ลูกค้ายุคแรกที่มีชื่อเสียง ประกอบด้วย คาร์ลอส ซานตาน่า และ รอนนี วูด และ คีท ริชาดส์ แห่งวงเดอะโรลลิงสโตนส์ การเปิดเผยจากผู้เล่นที่ชื่อดังช่วยทำให้เมซาบูกีเข้าไปติดตลาด และมักถูกอ้างถึงว่าเป็นผู้ผลิตรายแรกที่ทำ บูติกแอมป์ (boutique amplifier)
มูฟส์ไลก์แจกเกอร์

ซิงเกิลปี พ.ศ. 2554 โดยมารูนไฟฟ์
Error ซิงเกิลโดยมารูนไฟฟ์ ร่วมกับ คริสตินา อากีเลรา
"มูฟส์ไลก์แจกเกอร์" (อังกฤษ: Moves like Jagger) เป็นเพลงวงดนตรีอเมริกัน มารูนไฟฟ์ ร้องร่วมกับนักร้องและนักแต่งเพลง คริสตินา อากีเลรา ออกจำหน่ายโดยเอแอนด์เอ็ม อ็อกโทน เรเคิดส์ เมื่อวันที่ 21 มิถุนายน ค.ศ. 2011 เป็นซิงเกิลลำดับที่สี่และลำดับสุดท้ายจากอัลบั้มที่ออกจำหน่ายซ้ำ แฮนส์ออลโอเวอร์ (ค.ศ. 2010) เพลงเขียนโดยแอดัม เลอวีน เบนจามิน เลวิน อัมมาร์ มาลิก และเชลล์แบ็ก โปรดิวซ์โดยเชลล์แบ็กและเบนนี บลังโก "มูฟส์ไลก์แจกเกอร์" เป็นเพลงแนวแดนซ์ป็อปและอิเล็กโทรป็อปมีเสียงซินธิไซเซอร์และกลองอิเล็กทรอนิกส์อยู่เบื้องหลัง เนื้อเพลงพูดถึงความสามารถของผู้ชายที่จะดึงดูดผู้หญิงด้วยท่าเต้นของมิก แจ็กเกอร์ นักร้องนำของวงดนตรีอังกฤษ เดอะโรลลิงสโตนส์
"มูฟส์ไลก์แจกเกอร์" ได้รับคำติชมด้านดี นักวิจารณ์ยกย่องท่อนร้องประสานเสียง (chorus) คำชมยังพูดถึงเสียงร้องของเลอวีนและอากีเลรา โดยเน้นที่เคมีที่เข้ากันของทั้งคู่ เพลงประสบความสำเร็จ ขึ้นอันดับหนึ่งบนชาร์ตมากกว่า 18 ประเทศ ในสหรัฐอเมริกา "มูฟส์ไลก์แจกเกอร์" กลายเป็นซิงเกิลแรกที่อยู่สิบอันดับแรกหลังจากเพลง "เมกส์มีวันเดอร์" (ค.ศ. 2007) และเป็นซิงเกิลแรกที่อยู่สิบอันดับแรกของคริสตินา อากีเลราตั้งแต่เพลง "คีปส์เก็ตติงเบตเตอร์" (ค.ศ. 2008) เพลงเป็นหนึ่งในซิงเกิลที่ขายดีที่สุดตลอดกาล อากีเลรากลายเป็นนักร้องหญิงคนที่สี่ที่ทำซิงเกิลอันดับหนึ่งได้ตลอดเวลา 3 ทศวรรษ ตามหลังเจเน็ต แจ็กสัน มาดอนน่า และบริตนีย์ สเปียส์ เธอมีซิงเกิลอันดับหนึ่งในคริสต์ทศวรรษ 1990, 2000 และ 2010 กลายเป็นนักร้องหญิงคนที่สองที่ทำเช่นนี้ได้ เช่นเดียวกับบริตนีย์ สเปียส์ จากทั่วโลก เพลงขายดีเป็นอันดับที่ 9 ในปี ค.ศ. 2011 ขายได้ทั้งหมด 7 ล้านหน่วย นับถึง ค.ศ. 2014 เพลงเป็นหนึ่งในหกซิงเกิลดิจิทัลที่ขายดีที่สุดตลอดกาล ด้วยยอดขาย 14 ล้านหน่วย
มิวสิกวิดีโอกำกับโดยโจนัส อาเคอร์ลุนด์ วิดีโอแสดงเป็นภาพยนตร์เก่า ๆ ของแจกเกอร์และท่าเต้นที่เป็นเอกลักษณ์ของเขา "มูฟส์ไลก์แจกเกอร์" เข้าชิงรางวัลแกรมมีสาขา Best Pop Duo/Group Performance ในงานประกาศรางวัลแกรมมีครั้งที่ 54 แต่พ่ายให้กับเพลง "บอดีแอนด์โซล" ของ โทนี เบนเนต และเอมี ไวน์เฮาส์ เพลงถูกแสดงครั้งแรกในเดือนมิถุนายน ค.ศ. 2011 ในรายการเดอะวอยซ์ (ที่เลอวีนทำหน้าที่เป็นกรรมการตัดสิน)